Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 261

2. A vizsga tartalma 2.1. A báb- és díszlettervezés gyakorlati vizsga tartalma A gyakorlati vizsga két részből tevődik össze. Megadott jelenet – díszleteinek elkészítése makett formájában a játéktér jelzésével, – egy bábfigurájának elkészítése színtervvel és szakrajzzal. A tanulónak önállóan kell elkészítenie a szaktanár által megadott jelenethez a vizsgamunkát, amelyet a szóbeli vizsgarész előtt 15 nappal be kell nyújtania a vizsgát szervező intézménynek. A tanuló akkor bocsátható szóbeli vizsgára, ha a gyakorlati vizsgamunkája megfelelt. 2.2. A báb- és díszlettervezés szóbeli vizsga tartalma A vizsga tartalma a tanuló gyakorlati vizsgamunkájához kapcsolódva: – a tervezés és készítés szempontjai, – a megvalósítás eljárásai, – díszletmegoldások, – a paravánok és a bábtechnikák összefüggései, – a színpad részei. A tanuló a vizsgán a kérdező tanár által a vizsgamunkával kapcsolatban feltett kérdésekre válaszol.

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes